26. loftslagsráðstefna Sameinuðu þjóðana er hafin. Hún var sett í Glasgow fyrir hádegi í dag en formlegar viðræður þjóðarleiðtoga og sendinefnda hefjast á morgun. Forsætisráðherra Bretlands segir enga von til þess að þar náist samkomulag um aðgerðir sem takmarka hlýnun jarðar við 1,5 gráður.
Boris Johnson forsætisráðherra Bretlands er í Róm á leiðtogafundi G20 þar sem hefur reynst torvelt að ná samkomulagi um aðgerðir í loftslagsmálum.
Where we stand today there is no chance of stopping climate change next week. There is no chance of getting an agreement next week to limit climate change to 1,5 degrees.
Eins og staðan er í dag er engin von um að ná samkomulagi um takmarka hlýnun jarðar við 1,5 gráður í næstu viku, sagði Johnson í viðtali við bresku sjónvarpsstöðina ITV í gær.
What we could conceivably do if everybody gets their act toghether. What we could to is get an agreement that means that COP26 in Glasgow is a waystation that allowes us to end climate change and allowes us keep alive that dream of restricting the growth to 1,5 degrees.
Ef allir taki sig saman í andlitinu væri mögulegt að ná samkomulagi sem þýðir að COP26 í Glasgow gæti markað áfanga sem gerði það kleift að stöðva loftslagsbreytingar og halda draumnum um 1,5 gráður lifandi, segir Johnson. Glasgow-ráðstefnan átti að fara fram í fyrr en var frestað vegna faraldursins. Hún var sett í morgun en formlegar viðræður leiðtoga og sendinefnda frá nærri 200 ríkjum hefjast á morgun. Markmiðið er að ná samstöðu um aðgerðir sem eiga að halda hlýnun jarðar innan einnar og hálfrar gráðu miðað við meðalhitastig við upphaf iðnbyltingar. Sem stendur hefur jörðin hlýnað um 1,1 til 1,2 gráður og hlutfall koltvísýrings hefur aukist um fimmtíu prósent. Von er á fleiri en 25 þúsund manns til Glasgow í tengslum við ráðstefnuna og stendur hún í tvær vikur.
Loftslagsráðstefna Sameinuðu þjóðanna var sett í Glasgow í Skotlandi í morgun. Forsætisráðherra Bretlands segir enga von um að ná samkomulagi um aðgerðir sem takmarka hlýnun jarðar við 1,5 gráður. 